Jedanaest potencijalnih predsjedničkih kandidata predalo je Državnom izbornom povjerenstvu (DIP) svoje kandidature za predsjednika države. Nakon što DIP provjeri jesu li kandidati sakupili 10 tisuća pravovaljanih potpisa, započet će kampanja koja će trajati sve do 20. prosinca u ponoć.

Predsjednički kandidati s dovoljnim brojem potpisa moći će u četvrtak početi s izbornom promidžbom na koju smiju potrošiti do osam milijuna kuna, no morat će transparentno prikazati sve troškove.

– Prva financijska izvješća kandidati moraju podnijeti sedam dana prije izbora – podsjetila je potpredsjednica Državnog izbornog povjerenstva (DIP) Vesna Fabijančić Križanić

Dvanaesti kandidat koji je predao svoju kandidaturu jest Slobodan Midžić. Međutim, on je predao samo jedan potpis i to svoj.